Ehdotus neuvoston asetus korkealaatuisen naudanlihan autonomisen tuontikiintiön avaamisesta /* KOM/2002/0094 lopull. - ACC 2002/0050 */



Virallinen lehti nro 020 E , 28/01/2003 s. 0010 - 0011



Ehdotus NEUVOSTON ASETUS korkealaatuisen naudanlihan autonomisen tuontikiintiön avaamisesta (komission esittämä) PERUSTELUT Naudanlihan markkinat ovat nyt vakaantumassa vuoden 2001 vaikeuksista huolimatta. Erityisesti korkealaatuisen naudanlihan kysyntä on kasvussa kuluttajien keskuudessa. Yhteisö haluaa kehittää sopusointuiset kauppasuhteet yhteisön ulkopuolisten maiden kanssa. Komissio luokittelee jotkut näistä maista korkealaatuisen naudanlihan tuottajiksi. Korkealaatuista naudanlihaa koskevat järjestelyt eivät ole koskeneet kaikkia näitä maita BSE-kriisin vuoksi. Korkealaatuisen naudanlihan vienti on hyvin vähäistä, koska näistä maista tuotavista lihavalmisteista kannetaan täysimääräistä tullia. Korkealaatuisen naudanlihan ylimääräinen kiintiö, jossa kannetaan alennettua tullia, tyydyttäisi niin kuluttajien kuin tavarantoimittajien kysynnän vaikuttamatta merkittävästi yhteisöön tuotavan naudanlihan kokonaismäärään. Komissio ehdottaa sen vuoksi, että avataan tuoreen, jäähdytetyn tai jäädytetyn korkealaatuisen naudanlihan 1 000 tonnin autonominen tariffikiintiö, joka koskee kaikkia ja jossa kannetaan 20 prosentin arvotullia. Kiintiön asianmukainen valvonta on varmistettava, jotta kaikki yhteisön asianomaiset toimijat voivat käyttää kiintiötä tasaveroisesti ja jatkuvasti. Kiintiön käytön olisi sen vuoksi perustuttava tuotteiden tyypin ja alkuperän takaavan aitoustodistuksen esittämiseen. 2002/0050 (ACC) Ehdotus NEUVOSTON ASETUS korkealaatuisen naudanlihan autonomisen tuontikiintiön avaamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EYVL C ..., ..., s. ... sekä katsoo seuraavaa: (1) Koska yhteisö haluaa kehittää sopusointuiset kauppasuhteet yhteisön ulkopuolisten maiden kanssa, olisi säädettävä tuoretta, jäähdytettyä tai jäädytettyä korkealaatuista naudanlihaa koskevan 1 000 tonnin yhteisön tuontitariffikiintiön avaamisesta autonomisena toimenpiteenä. (2) Naudanlihan markkinat ovat nyt vakaantumassa vuoden 2001 vaikeuksista huolimatta. Erityisesti korkealaatuisen naudanlihan kysyntä on kasvussa kuluttajien keskuudessa. Korkealaatuisen naudanlihan ylimääräinen kiintiö, jossa kannetaan alennettua tullia, tyydyttäisi niin kuluttajien kuin tavarantoimittajien kysynnän. Se ei vaikuttaisi merkittävästi yhteisöön tuotavan naudanlihan kokonaismäärään. (3) Kaikkien yhteisön asianomaisten toimijoiden olisi voitava käyttää kiintiötä tasaveroisesti ja jatkuvasti. Kiintiön asianmukainen valvonta on varmistettava. Kiintiön käytön olisi sen vuoksi perustuttava tuotteiden tyypin ja alkuperän takaavan aitoustodistuksen esittämiseen. (4) Komissio hallinnoi naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 [2] 32 artiklan mukaisesti tämän asetuksen soveltamisalaan kuuluvia tariffikiintiöitä asetuksen (EY) N:o 1254/1999 43 artiklassa säädettyä menettelyä noudattaen hyväksyttyjen yksityiskohtaisten sääntöjen mukaisesti, [2] EYVL L 160, 26.6.1999, s. 21. Asetus sellaisena kuin se on viimeksi muutettuna komission asetuksella (EY) N:o 2345/2001 (EYVL L 315, 1.12.2001, s. 29). ON ANTANUT TÄMÄN ASETUKSEN: 1 artikla 1. Avataan tuotepainona ilmaistava 1 000 tonnin vuosittainen yhteisön tuontitariffikiintiö, joka koskee yhteisen tullitariffin CN-koodeihin 0201 3000 ja 0202 3090 kuuluvaa tuoretta, jäähdytettyä tai jäädytettyä korkealaatuista naudanlihaa. 2. Kiintiössä kannetaan 20 prosentin arvotullia. 3. Kiintiövuosi alkaa 1 päivänä heinäkuuta ja päättyy 30 päivänä kesäkuuta. 2 artikla Tämän asetuksen soveltamista koskeviin yksityiskohtaisiin sääntöihin, jotka hyväksytään asetuksen (EY) N:o 1254/1999 43 artiklassa säädettyä menettelyä noudattaen, sisältyy säännöksiä, joiden mukaan 1 artiklassa mainitun kiintiön käyttö edellyttää tuotteiden tyypin ja alkuperän takaavan aitoustodistuksen esittämistä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>